CELEX: 31981R0797
Language: el
Date: 1981-03-27 00:00:00
Title: Κανονισμός (ΕΟΚ) αριθ. 797/81 τής Επιτροπής τής 27ης Μαρτίου 1981 περί θεσπίσεως εξαιρετικών μέτρων στηρίξεως τής αγοράς στόν τομέα τού χοιρείου κρέατος

Avis juridique important

|

31981R0797

Κανονισμός (ΕΟΚ) αριθ. 797/81 τής Επιτροπής τής 27ης Μαρτίου 1981 περί θεσπίσεως εξαιρετικών μέτρων στηρίξεως τής αγοράς στόν τομέα τού χοιρείου κρέατος  

Επίσημη Εφημερίδα αριθ. L 082 της 28/03/1981 σ. 0010 - 0011

***** ΚΑΝΟΝΙΣΜΟΣ (ΕΟΚ) αριθ. 797/81 ΤΗΣ ΕΠΙΤΡΟΠΗΣ  της 27ης Μαρτίου 1981  περί θεσπίσεως εξαιρετικών μέτρων στηρίξεως της αγοράς στον τομέα του χοιρείου κρέατος  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 2966/80 (2), και ιδίως το άρθρο 20,  Εκτιμώντας:  ότι, λόγω της υγειονομικής καταστάσεως που επικρατεί στον τομέα της εκτροφής σε περιοχή παραγωγής στη Γαλλία, απαγορεύεται προσωρινά η αποστολή ζώντων χοιροειδών και χοιρείου κρέατος, που προέρχονται από την εν λόγω περιοχή·  ότι, για να ληφθούν υπόψη οι περιορισμοί στην ελεύθερη κυκλοφορία που προκύπτουν εξ αυτού του λόγου, πρέπει να ληφθούν εξαιρετικά μέτρα στηρίξεως της αγοράς στη συγκεκριμένη περιοχή·  ότι, για το σκοπό αυτόν, πρέπει να καθορισθούν ενισχύσεις στην ιδιωτική αποθεματοποίηση, όσον αφορά ορισμένα ευαίσθητα προϊόντα, σύμφωνα με τις λεπτομέρειες εφαρμογής της χορηγήσεως ενισχύσεων ιδιωτικής αποθεματοποιήσεως στον τομέα του χοιρείου κρέατος, που έχουν θεσπισθεί από τον κανονισμό (ΕΟΚ) αριθ. 1092/80 της Επιτροπής (3)·  ότι τα μέτρα που προβλέπονται από τον παρόντα κανονισμό είναι σύμφωνα με τη γνώμη της Επιτροπής Διαχειρίσεως Χοιρείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  1. Από την 30ή Μαρτίου 1981 και μέχρι την 1η Μαΐου 1981, ο Γαλλικός Οργανισμός Παρεμβάσεως χορηγεί ενισχύσεις ιδιωτικής αποθεματοποιήσεως στον τομέα του χοιρείου κρέατος, σύμφωνα με τις λεπτομέρειες που καθορίζονται από τον κανονισμό (ΕΟΚ) αριθ. 1092/80 και από τον παρόντα κανονισμό.  Αντικείμενο των ενισχύσεων αυτών δύνανται να αποτελέσουν μόνον τα προϊόντα που προέρχονται από την περιοχή όπου εφαρμόζονται να υγειονομικά μέτρα τα οποία επιβάλλονται λόγω της υπάρξεως εστιών αφθώδους πυρετού και η οποία χαρακτηρίζεται ως απαγορευμένη ζώνη από το διάταγμα της νομαρχίας Cotes-du-Nord της 17ης Μαρτίου 1981.  Ο πίνακας των προϊόντων που δύνανται να τύχουν των ενισχύσεων και τα σχετικά ποσά καθορίζονται στο παράρτημα.  2. Εάν η διάρκεια της αποθεματοποιήσεως μειωθεί ή παραταθεί, το ύψος των ποσών των ενισχύσεων προσαρμόζεται ανάλογα. Τα ποσά των μηνιαίων συμπληρωμάτων ή των ημερησίων ελαττώσεων, καθορίζονται στο παράρτημα, στήλες 6 και 7.  Άρθρο 2  Οι ελάχιστες ποσότητες, ανά σύμβαση και ανά προϊόν, είναι οι ακόλουθες:  α) 50 τόνοι για τα σφάγια ή ημιμόρια σφαγίου,  β) 20 τόνοι για τα ζαμπόν, τις ωμοπλάτες, την θωρακοοσφυική χώρα και τα στήθη (περιλαμβάνοντα λίπος).  Άρθρο 3  Η είσοδος στα αποθέματα πρέπει να έχει περατωθεί εντός 30 ημερών μετά τη σύναψη της συμβάσεως.  Άρθρο 4  Η εγγύηση ανέρχεται στο 20 % του ύψους των ποσών των ενισχύσεων που καθορίζονται στο παράρτημα.  Άρθρο 5  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 27 Μαρτίου 1981.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 282 της 1. 11. 1975, σ. 1.  (2) ΕΕ αριθ. L 307 της 18. 11. 1980, σ. 5.  (3) ΕΕ αριθ. L 114 της 3. 5. 1980, σ. 22.  ΠΑΡΑΡΤΗΜΑ  (σε ECU/τόνο)  1.2.3,5.6,7 //   //   //   //   // Κλάσις του Κοινού  Δασμολογίου   // Προϊόντα στα οποία χορηγούνται ενισχύσεις   // Ύψος των ποσών των ενισχύσεων  για περίοδο αποθεματοποιήσεως   // Ύψος του ποσού   //   //   //  1.2.3.4.5.6.7 //   //   // 4 μηνών  // 5 μηνών  // 6 μηνών  // Μηνιαίο  συμπλήρωμα  // Ημερήσια  μείωση  //   //   //   //   //   //   //   // 1   // 2   // 3  // 4  // 5  // 6  // 7  //   //   //   //   //   //  //   // ex 02.01 Α ΙΙΙ α) 1  // Ολόκληρα σφάγια ή ημιμόρια σφαγίου, έστω και άνευ της κεφαλής, των παρειών, των λαιμών, του περινεφρικού λίπους, των νεφρών, των εμπροσθίων ποδών, της ουράς, του μηροκνημίου και του νωτιαίου μυελού, νωπά ή διατετηρημένα δι απλής ψύξεως  // 240  // 264  // 288  // 24  // 0,80  // ex 02.01 Α ΙΙΙ α) 2  // Ζαμπόν μη αποστεωμένα, έστω και άνευ του δέρματος και του λίπους, νωπά ή διατετηρημένα δι απλής ψύξεως  // 280  // 310  // 340  // 30  // 1,00  // ex 02.01 Α ΙΙΙ α) 3  // Ωμοπλάται (ζαμπόν εμπρόσθια) μη αποστεωμέναι, έστω και άνευ του δέρματος και του λίπους, νωπαί ή διατετηρημέναι δι απλής ψύξεως  // 280  // 310  // 340  // 30  // 1,00  // ex 02.01 Α ΙΙΙ α) 4  // Θωρακοοσφυική χώρα μη αποστεωμένη, νωπή ή διατετηρημένη δι απλής ψύξεως  // 280  // 310  // 340  // 30  // 1,00  // ex 02.01 Α ΙΙΙ α) 5  // Στήθη (περιλαμβάνοντα λίπος), έστω και άνευ του δέρματος και των πλευρών, νωπά ή διατετηρημένα δι απλής ψύξεως  // 140  // 160  // 180  // 20  // 0,677  //   //   //   //   //   //  //  Σημείωση: Η θωρακοοσφυική χώρα υπό ex 02.01 Α ΙΙΙ α) 4 νοείται μετά ή άνευ δέρματος. Εν τούτοις, το πάχος του λαρδίου δεν δύναται να υπερβαίνει τα 25 χιλιοστόμετρα, στα οποία συμπεριλαμβάνεται και το δέρμα.